Conf. univ. dr. Sorin Costreie și conf. univ. dr. Simona Corlan-Ioan reprezintă Universitatea din București la Conferința PolyCIVIS, la Bruxelles


În perioada 30 ianuarie – 2 februarie 2024, are loc la Université Libre de Bruxelles (ULB) Conferința PolyCIVIS, care reunește un consorțiu format din 21 de universități: toate cele 11 universități ale Alianței CIVIS, cei 6 parteneri strategici africani ai CIVIS și încă 4 universități africane.

La evenimentul PolyCIVIS din acest an, Universitatea din București este reprezentată de conf. univ. dr. Sorin Costreie, cadru didactic la Facultatea de Filosofie a Universității din București, președinte al Network of Universities from the Capitals of Europe – UNICA și coordonator instituțional CIVIS al UB. Alături de conf. univ. dr. Sorin Costreie, participă conf. univ. dr. Simona Corlan-Ioan, cadru didactic la Facultatea de Istorie a Universității din București, directoare a Institutului de Studii Africane al UB și titular al Catedrei Senghor a UB.

PolyCIVIS, un nou proiect cofinanțat Erasmus+, inițiat la 1 octombrie 2023, deschide calea pentru noi parteneriate cu universitățile din Africa, aducând în prim-plan cercetarea științifică orientată către provocările globale actuale. 

Mai multe detalii despre proiectul Erasmus+ PolyCIVIS pot fi consultate aici.

Conferința PolyCIVIS Bruxelles 2024 are ca obiectiv principal analiza modului de gestionare a policrizei în Europa și Africa. Totodată, participanții au oportunitatea de a dezbate pe baza acestui subiect, în cadrul unor ateliere, prezentări și mese rotunde. Au șansa de a împărtăși cunoștințe și idei inovative, explorând, de asemenea, noi moduri de a îmbunătăți cooperarea instituțională între universitățile consorțiului. 
Programul integral al Conferinței PolyCIVIS poate fi accesat aici.

CIVIS este o Alianță Universitară Europeană care reunește 11 universități membre: Aix-Marseille Université (Franța), Universitatea Națională și Kapodistriană din Atena (Grecia), Universitatea din București (România), Université Libre de Bruxelles (Belgia), Universidad Autónoma de Madrid (Spania), Sapienza Università di Roma (Italia), Universitatea Stockholm (Suedia), Eberhard Karls Universität Tübingen (Germania), Universitatea din Glasgow (Marea Britanie), Universitatea Paris Lodron din Salzburg (Austria) și Universitatea din Lausanne (Elveția). Selectat de Comisia Europeană drept unul dintre primele 17 universități-pilot europene, CIVIS reunește aproximativ o jumătate de milion de studenți și peste 70.000 de membri ai personalului, inclusiv 37.400 de cadre universitare și cercetători.


